**Адміністрацыйнаяпрацэдура № 5.6.**

**Рэгістрацыя скасавання шлюбу па рашэннях судоў,**

**якія ўступілі ў законную сілу да 1 верасня 1999 г.**

Дзяржаўны орган, у які грамадзянін павінен звярнуцца: орган загса па месцы рэгістрацыі па месцы жыхарства мужа і жонкі або аднаго з іх.

Дакументы і (або) звесткі, якія прадстаўляюцца грамадзянінам для ажыццяўлення адміністрацыйнай працэдуры:

• заява;

• пашпарт або іншы дакумент, які сведчыць асобу заяўніка;

• копія рашэння суда аб скасаванні шлюбу, якое ўступіла ў законную сілу да 1 верасня 1999 г.;

• дакумент, які пацвярджае ўнясенне платы.

Памер платы, якая збіраецца пры ажыццяўленні адміністрацыйнай працэдуры – 2 базавыя велічыні за рэгістрацыю скасавання шлюбу па рашэннях судоў, якія ўступілі ў законную сілу да 1 верасня 1999 г., уключаючы выдачу пасведчання.

Максімальны тэрмін ажыццяўлення адміністрацыйнай працэдуры –2 дня з дня падачы заявы, а ў выпадку запыту звестак і (або) дакументаў ад другіх дзяржаўных органаў, іншых арганізацый – 1 месяц.

Тэрмін дзеяння дакумента (пасведчання аб скасаванні шлюбу), які выдаецца пры ажыццяўленні адміністрацыйнай працэдуры - бестэрмінова.

Рэгістрацыя скасавання шлюбу праз прадстаўніка не дапускаецца.

Заява аб рэгістрацыі скасавання шлюбу падаецца мужам і жонкай (або адным з іх) у пісьмовай форме ў ходзе прыёму.

Калі рэгістрацыя скасавання шлюбу была ранней праведзена па заяве мужа ці жонкі, орган загса, які прыняў заяву аб рэгістрацыі скасавання шлюбу, накіроўвае дадзеную заяву разам з копіяй рашэння суда, а таксама квітанцыяй аб аплаце дзяржаўнай пошліны ў выпадку, калі асоба не вызвалена ад яе аплаты рашэннем суда, у орган загса па месцы ўчынення запісу акта аб скасаванні шлюбу. У гэтым выпадку адпаведны запіс акта аб скасаванні шлюбу дапаўняецца звесткамі, якіх недастае, а асобе, якая звярнулася ў орган загса, выдаецца (высылаецца) пасведчанне аб скасаванні шлюбу з указаннем той жа даты скасавання шлюбу, што і асобе, якая скасавала шлюб раней.